Document ID: 31994R2387

ΚΑΝΟΝΙΣΜΟΣ (ΕΚ) αριθ. 2387/94 ΤΗΣ ΕΠΙΤΡΟΠΗΣ της 30ής Σεπτεμβρίου 1994 για θέσπιση των προβλέψεων εφοδιασμού των Καναρίων Νήσων σε προϊόντα του χοιρείου κρέατος για την περίοδο από 1ης Οκτωβρίου μέχρι 30 Νοεμβρίου 1994 για τροποποίηση του κανονισμού (ΕΟΚ) αριθ. 1724/92
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα προϊόντα για τις Καναρίους Νήσους (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 (2), και ιδίως τα άρθρα 3 παράγραφος 4 και το άρθρο 4 παράγραφος 4,
Εκτιμώντας:
ότι ο κανονισμός (ΕΟΚ) αριθ. 1724/92 της Επιτροπής της 30ής Ιουνίου 1992 για τον καθορισμό των λεπτομερειών εφαρμογής του καθεστώτος εφοδιασμού των Καναρίων Νήσων σε ορισμένα γεωργικά προϊόντα (3), όπως τροποποιήθηκε τελευταία από τον κανονισμό (ΕΚ) αριθ. 1587/94 (4), έχει καθορίσει, για την περίοδο από την 1η Ιουλίου έως τις 30 Σεπτεμβρίου 1994, αφενός, τις ποσότητες του προβλεπόμενου ισοζυγίου εφοδιασμού σε προϊόντα του τομέα του χοιρείου κρέατος που επωφελούνται απαλλαγής από την εισφορά κατά την εισαγωγή όταν προέρχονται από τρίτες χώρες ή από την κοινοτική ενίσχυση και, αφετέρου, τις ποσότητες των ζώων αναπαραγωγής καθαρής φυλής που προέρχονται από την Κοινότητα και που επωφελούνται ενισχύσεως για την ανάπτυξη του δυναμικού παραγωγής του αρχιπελάγους των Καναρίων- ότι αναμένονται συμπεράσματα από την εξέταση των συμπληρωματικών πληροφοριών που έχουν αποσταλεί από τις αρμόδιες αρχές και προκειμένου να διασφαλισθεί η συνέχεια του ειδικού καθεστώτος εφοδιασμού πρέπει να θεσπισθούν οι προβλέψεις εφοδιασμού καθώς και οι ποσότητες των ζώων αναπαραγωγής καθαρής φυλής για νέα περίοδο που περιορίζεται σε δύο μήνες, με βάση τις ποσότητες που έχουν καθορισθεί για την περίοδο 1993/94-
ότι πρέπει, επίσης, μετά από την πρώτη εμπειρία που αποκτήθηκε, να τροποποιηθούν οι προθεσμίες που αφορούν την υποβολή των αιτήσεων χορηγήσεως πιστοποιητικών, τη διάρκεια ισχύος τους, καθώς και την εγγύηση που συνιστάται από τον ενδιαφερόμενο-
ότι η εφαρμογή των κριτηρίων καθορισμού της κοινοτικής ενισχύσεως στη σημερινή κατάσταση των αγορών στον εν λόγω τομέα και ιδίως στις τιμές των προϊόντων αυτών στο ευρωπαϊκό τμήμα της Κοινότητας και στη διεθνή αγορά, οδηγεί στον καθορισμό της ενισχύσεως εφοδιασμού των Καναρίων Νήσων σε προϊόντα του τομέα του χοιρείου κρέατος στα ποσά που περιλαμβάνονται στο παράρτημα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα Ι, ΙΙ και ΙΙΙ αντικαθίστανται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Οκτωβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Σεπτεμβρίου 1994.

Labels: 18
17
19
6